open-index/open-wikipedia-markdown huggingface dataset:
बीटा (वित्त)

वित्त क्षेत्र में **बीटा**(\beta_{i}~~) का उपयोग किसी 'परिसंपत्ति के प्रत्याशित अतिरिक्त प्रतिफल' की 'बाजार के प्रत्याशित अतिरिक्त प्रतिफल' के प्रति संवेदनशीलता को प्रदर्शित करने के लिए किया जाता है। 

## सूत्र
\beta_{i} = \frac {\mathrm{Cov}(R_i,R_m)}{\mathrm{Var}(R_m)} भी लिख सकते हैं।

::*  R_i~ है - परिसंपत्ति का प्रत्याशित प्रतिफल 
::*  R_m~ है - बाजार का प्रत्याशित प्रतिफल 

## साधारण भाषा में अर्थ
मोटे तौर पर यदि समझना चाहें तो इस उदाहरण से समझ सकते हैं - किसी शेयर का बीटा +१ होगा यदि वह शेयर, बाजार के इंडेक्स के पूरी तरह साथ साथ चले। वो ऊपर जाए तो ये भी ऊपर, वो नीचे तो ये भी नीचे। यदि किसी शेयर के बीटा का मान ० व +१ के बीच हो तो इसका अर्थ है कि शेयर के बढ़ने घटने की दिशा तो इंडेक्स के समान है किंतु गति इंडेक्स के मुकाबले धीमी है। ठीक इसी प्रकार यदि कोई शेयर/डिबेंचर, इडेक्स से उल्टा चले तो उसका बीटा ० से -१ तक होगा। 

## सन्दर्भ

श्रेणी:वित्त
श्रेणी:वित्तीय शब्दावली
कैटलोनिया

## परिचय
कैटालोनिया स्पेन का सर्वाधिक समुन्नत क्षेत्र है। इसके उत्तर में फ्रांस, दक्षिण में वालैंशिया प्रदेश, पूरब में भूमध्यसागर एवं पश्चिम में ऐरागाँन का प्रदेश है। इसके अंतर्गत बारसेलोना, टैरागोना, लेरेदा एवं हेरोना (Gerona) प्रांत हैं। इसके उत्तरी भाग में लगभग १०,००० फुट ऊँची पीरेनीज पर्वतश्रेणियाँ फैली हैं। दक्षिणी भाग में कादी, मौंटसेनी, गबारीसय मौंटसेक, मौंटसेर्राट, लिना, (Llena) मौंटस्टैंट एवं प्रेड्स आदि पर्वतश्रेणियाँ फैली हुई हैं। इन पर्वतमालाओं के बीच अनेक छोटी एवं उपजाऊ घाटियाँ हैं। दक्षिणपश्चिमी भाग में अंपूरदान एवं लेरेदा के मैदान हैं जिसमें एब्रो और उनकी सहायक सेग्र, फ्लूविया, टेर, लोवेगात, फ्रांकोली आदि नदियाँ हैं। पूर्व में ३०० किमी लंबा भूमध्य सागर का तटीय भाग हैं जिसमें मनोरम अंतरीप, खाड़ियाँ, भृगु (cliff) आदि मिलते हैं।
राष्ट्रीयता के रूप में स्टाइल

इस भूभाग में जौ, गेहूँ, राई, सन, अंगूर एवं अन्य फलों तथा चावल (डेल्टाई भागों में) की कृषि मुख्य हैं। पर्वताचंलों में पशुओं एवं भेड़-बकरियों का पालन मुख्य धंधा है। लोहा, कोयला, नमक, पोटाश एवं अन्य खनिज पदार्थों की उपलब्धि के कारण लौह इस्पात, इंजीनियरी, सूत और ऊनी वस्त्र एवं कागज आदि के कारखानें भी हैं।

कैम्बोनिया की ओर से असेंबली नैशनल कैटलाना अपरिवर्तित राष्ट्र और पीपुल्स ऑर्गनाइजेशन (UNPO) में शामिल हो गया
* कैटलन नेशनल असेंबली * एक संगठन है जिसे लोकप्रिय, एकात्मक, बहुवचन और लोकतांत्रिक के रूप में परिभाषित किया गया है, जिसका उद्देश्य कानून, लोकतांत्रिक और सामाजिक राज्य की स्थापना के साथ कैटलोनिया की स्वतंत्रता प्राप्त करना है।

* कातालोन्या की सरकार का आधिकारिक जालस्थल
* ऑन्लाइन कैटलन साहित्य
* स्पेन से आजादी के लिए सड़क पर उतरे लाखों लोग
* 2030 तक दुनिया से तबाह हो जाएंगे ये 5 देश 

श्रेणी:कातालोन्या
पराचिकित्सा सेवा

**पराचिकित्सक** (paramedic) उन चिकित्सीय पेशेवरों को कहते हैं जिनका कार्य आपातकालीन चिकित्सीय स्थितियों में पड़ता है। अधिकांश पराचिकित्सक एम्बुलेंस में, इमरजेंसी रिस्पॉन्स वाहनों आदि में काम करते हैं। वे अस्पताल से बाहर चिकित्सा करते हैं और कुछ निदान भी करते हैं किन्तु कुछ पराचिकित्सक अस्पताल में भी काम करते हैं, जैसे घावों की चिकित्सा।

श्रेणी:चिकित्सा
केन्द्रीय नमक व समुद्री रसायन अनुसंधान संस्थान

**केन्द्रीय नमक व समुद्री रसायन अनुसंधान संस्थान** (Central Salt and Marine Chemicals Research Institute) वैज्ञानिक तथा औद्योगिक अनुसंधान परिषद की एक प्रयोगशाला है। यह भावनगर में स्थित है। इसकी स्थापना १९५६ में की गयी थी।

संस्थान का उद्देश्य है - दीर्घद्दष्टा प्रायोंजकों एवम्‌ सहयोगीओं की साझेदारी में, भारत की तटीय बंजर जमीन, समुद्री जल, समुद्री शैवाल, सौर शक्ति तथा सिलिकेटस के प्रभावी उपयोग के लिये अन्वेषण करना तथा ज्ञान अर्जित करना। संस्थान इस क्षेत्र के तथा अन्य क्षेत्रो के उद्योगों एवम्‌ संस्थानों की आवश्यकताओं की पूर्ति हेतु जैव विज्ञान, रसायण रुपांतरण, प्रक्रिया अभियांत्रिकी, पर्यावरण नियंत्रण, पृथक्करण विज्ञान तथा विश्लेषण में भी अपना सामर्थ्य सिद्ध करेगा।

यह संस्थान देश में उत्कृष्ट कार्यप्रदर्शन कर रही अनुसंधान एवं विकास प्रयोगशालाओं में से एक है। संस्थान ने विशेष वैज्ञानिक उत्साह द्वारा कुछ उत्कृष्ट प्रोद्योगिकियाँ तथा संस्थान के मुख्य अधिदेश अंतर्गत कई स्वीकृत पेटन्ट की उपलब्धि हांसिल की है। वर्ष 2011 के प्रारंभ में, 150 वैज्ञानिक तथा तकनीकी कर्मचारियों के साथ लगभग 360 कर्मचारी इसके वेतनपत्र पर हैं साथ ही 250 अनुसंधान छात्रों, परियोजना सहायकों उनके डॉक्टरेट कार्यक्रम कर रहे हैं।

## बाहरी कड़ियाँ
*'''केन्द्रीय नमक व समुद्री रसायन अनुसंधान संस्थान''' का जालघर

श्रेणी:भारत में अनुसंधान संस्थाएँ
सेबस्टियन बीएनिएक

**सेबस्टियन बीएनिएक** एक जर्मन निर्देशक, कलाकार, फोटोग्राफर और लेखक है। 
## जीवनी

बीएनिएक का जन्म सीजर्नोवासी, पोलैंड में 24 अप्रैल 1975 को हुआ था। उनका बचपन पोलैंड में बिता। 13 साल की उम्र से पहले वह और उसके परिवार ने जर्मनी में प्रवास किया। कला में उनकी गहरी अभिरुचि रही है, विशेष रूप से चित्रकला मे। उन्होने मात्र 20 वर्ष की उम्र में चित्रकला की कई प्रदर्शनियों में भाग लिया। उन्होनेबर्लिन विश्वविद्यालय के ब्राउनश्विक कॉलेज ऑफ आर्ट्स से काला में स्नातकोत्तर किया। उसके बाद उन्होने 2002 में जर्मन फिल्म और टेलीविजन अकादमी फिल्म निर्माण में डिप्लोमा करने के पश्चात कई फिल्मों का निर्माण किया और रियलफेक के नाम से एक पुस्तक भी लिखी।

## पुस्तकें
* रियलफेक (2011,बर्लिन), आईएसबीएन ISBN 978-3-942835-35-0

## फिल्मोग्राफी
*2002: ज़ीरो 
*2004: सैंड 
*2005: शुगर 
*[दि गैंबलर्स](https://en.wikipedia.org/wiki/The_Gamblers_(2007_film)2007:) 
*सिलवेसटर होम रन

## यह भी देख सकते
* जर्मन चित्रकारों की सूची

## बाहरी कड़ियाँ

* सेबस्टियन बीएनिएकके चित्रों की आधिकारिक वेबसाइट
* रियलफेक. सेबस्टियन बीएनिएक द्वारा लिखित पुस्तक
* सेबस्टियन बीएनिएक की फिल्मों की आधिकारिक वेबसाइट
* 

श्रेणी:1975 में जन्मे लोग
श्रेणी:जर्मनी
श्रेणी:फ़िल्म निर्देशक
दृष्टिपात (पत्रिका)

**दृष्टिपात** हिन्दी की मासिक पत्रिका है। यह झारखण्ड की राजधानी रांची से प्रकाशित होती है। इसके प्रधान संपादक अरुण कुमार झा हैं। इसके प्रिंट और ऑन लाइन दोनों संस्करण हैं। 

## सन्दर्भ

श्रेणी:पत्रिकाएँ
श्रेणी: हिन्दी
श्रेणी: देशानुसार पत्रिकाएँ
रसभरी

right|thumb|300px|केप गुसबेरी
**केप गुसबेरी** (वानस्पतिक नाम : *Physalis peruviana* ; physalis = bladder) एक छोटा सा पौधा है। इसके फलों के ऊपर एक पतला सा आवरण होता है। कहीं-कहीं इसे 'मकोय' भी कहा जाता है। छत्तीसगढ़ में इसे 'चिरपोटी' बिहार मे इसे बमभुटका व पश्चिमी उत्तर प्रदेश में पटपोटनी भी कहते हैं। राजस्थान मे इसे सिरपोटी करते है | इसके फलों को खाया जाता है। रसभरी औषधीय गुणो से परिपूर्ण है।

केप गुसबेरी का पौधा किसानो के लिये सिरदर्द माना जाता है। जब यह खर पतवार की तरह उगता है तो फसलों के लिये मुश्किल पैदा कर देता है। यह फल पेट को ठंडा करता हैं|

पश्चिम उत्तर प्रदेश में इनको बमोलन के नाम से भी जाना जाता है।

## औषधीय गुण
केप गुसबेरी का फल और पंचांग (फल, फूल, पत्ती, तना, मूल) उदर रोगों (और मुख्यतः यकृत) के लिए लाभकारी है। इसकी पत्तियों का काढ़ा पीने से पाचन अच्छा होता है साथ ही भूख भी बढ़ती है। यह लीवर को उत्तेजित कर पित्त निकालता है। इसकी पत्तियों का काढ़ा शरीर के भीतर की सूजन को दूर करता है। सूजन के ऊपर इसका पेस्ट लगाने से सूजन दूर होती है। रसभरी की पत्तियों में कैल्सियम, फास्फोरस, लोहा, विटामिन-ए, विटामिन-सी पाये जाते हैं। इसके अलावा कैटोरिन नामक तत्त्व भी पाया जाता है जो ऐण्टी-आक्सीडैंट का काम करता है। बाबासीर में इसकी पत्तियों का काढ़ा पीने से लाभ होता है। संधिवात में पत्तियों का लेप तथा पत्तियों के रस का काढ़ा पीने से लाभ होता है। खांसी, हिचकी, श्वांस रोग में इसके फल का चूर्ण लाभकारी है। बाजार में अर्क-रसभरी मिलता है जो पेट के लिए उपयोगी है। सफेद दाग में पत्तियों का लेप लाभकारी है।
अनुभूूत है यह डायबेटीज मे कारगर है। लीवर की सूजन कम करने में अत्यंत उपयोगी।

## सन्दर्भ

## इन्हें भी देखें
*मकोय
***केप गुसबेरी**(Cap Gooseberry )

श्रेणी:औषधीय पादप
लेखांकन घोटाले

सन् 2001 ने वित्तीय सूचना की धोखाधड़ी की पूरी एक शृंखला के मामलों में अन्य नामी गिरामी निगमों के साथ एनरॉन कॉर्पोरेशन (Enron Corporation), लेखा परीक्षा फर्म आर्थर एंडरसन (Arthur Andersen), दूरसंचार कंपनी वर्ल्डकॉम (WorldCom), क्वेस्ट (Qwest) एवं सनबीम (Sunbeam) को शामिल को पाया। इन समस्याओं ने लेखा मानकों के प्रभाव की समीक्षा करने की आवश्यकता, लेखा परीक्षा के नियमों और कॉर्पोरेट प्रशासन के सिद्धांतों पर प्रकाश डाला। कुछ मामलों में, प्रबंधन ने वित्तीय रिपोर्ट में दिखाए गए आंकड़ों में चालाकी से हेरफेर कर बेहतर आर्थिक निष्पादन पेश किया। अन्य मामलों में, कर और नियामक प्रोत्साहानों ने कंपनियों को अनियंत्रित पट्टे, अनुचित लाभ और असाधारण एवं अनुचित जोखिम उठाने और निर्णय लेने को प्रोत्साहित किया।

एनरॉन घोटाले ने वित्तीय रिपोर्टिंग की विश्वसनीयता में सुधार लाने के लिए और लेखा परीक्षा में फर्मों की निष्पक्षता, स्वतंत्रता और जन-जागरूकता में वृद्धि को देखते हुए एवं लेखांकन मानक जो कंपनियों की वित्तीय वास्तविकता प्रदर्शित करते हैं इन सबने नए नियमों के विकास को गंभीरता से प्रभावित किया।

इसके अलावा अमेरिकी इतिहास में दिवालियापन के सबसे बड़े पुनर्गठन होने के बावजूद, एनरॉन घोटाला लेखा परीक्षा की बेशक सबसे बड़ी विफलता है। यह घोटाला अपने समय में दुनिया की पांच सबसे बड़ी लेखांकन कंपनियों में से एक आर्थर एण्डरसन (Arthur Andersen) के विघटन का कारण बना। इसमें एनरॉन कॉर्पोरेशन (Enron Corporation) और उनके ऑडिटर आर्थर एंडरसन (Arthur Andersen) के वित्तीय घोटाले शामिल थे जिसका खुलासा 2001 के अंतिम दौर में हुआ था। सन् 1990 के पूरे दशक में संचालित लेखांकन प्रक्रियाओं की अनियमित श्रृंखला के खुलासे के बाद, एनरॉन ने दिसंबर 2001 में दिवालियापन संरक्षण के अध्याय 11 के लिए मामला दायर किया।

इन घटनाओं में से एक के परिणामस्वरूप सन् 2002 में सर्बनेस-ओक्स्ले अधिनियम पारित हुआ, जो एनरॉन द्वारा की गयी धोखाधड़ी के व्यवहार की पहली स्वीकृति के फलस्वरूप हुआ था। इस अधिनियम ने प्रतिभूतियों की धोखाधड़ी, अभिलेखों को नष्ट करने या फेरबदल करने, या संघीय जांच में जालसाजी करने के लिए अथवा शेयरधारकों को धोखा देकर शेयर लेने के प्रयास करने की किसी भी योजना के लिए उल्लेखनीय आपराधिक दंड का प्रावधान किया।

## सन्दर्भ

श्रेणी:घोटाले
श्रेणी:लेखांकन
राजगोपाल चिदंबरम

**राजगोपाल चिदम्बरम** (जन्म 12 नवम्बर 1936) जिन्हें सामान्यतः **आर॰ चिदम्बरम** के नाम से जाना जाता है, पद्मविभूषण सम्मानित भारतीय वैज्ञानिक हैं। उनका शोध कार्य संघनित पदार्थ भौतिकी और नाभिकीय भौतिकी के क्षेत्र में है।

## सन्दर्भ

श्रेणी:1936 में जन्मे लोग
श्रेणी:पद्म विभूषण धारक
श्रेणी:विज्ञान और इंजीनियरिंग में पद्म विभूषण के प्राप्तकर्ता
कैलाश चन्द्र मेघवाल

**कैलाश चन्द्र मेघवाल** एक भारतीय राजनेता हैं। वे पूर्व राजस्थान विधानसभा के अध्यक्ष हैं। वे पूर्व में केन्द्रीय सामाजिक न्याय एवं अधिकारिता राज्य मंत्री रह चुके हैं। और वे भारतीय जनता पार्टी के पूर्व में राष्ट्रीय उपाध्यक्ष रह चुके है। वर्तमान में भीलवाड़ा जिले के शाहपुरा विधानसभा क्षेत्र के विधायक हैं। पूर्व में वे टोंक-सवाई माधोपुर लोक सभा निर्वाचन क्षेत्र से सांसद थे। वे राजस्थान सरकार में अनेक बार मंत्री पद पर रह चुके हैं।।

## प्रारंभिक जीवन और शिक्षा
मेघवाल का जन्म 22 मार्च 1934 को उदयपुर जिले के माजवाड़ा गाँव में हुआ था। उनकी प्रारंभिक शिक्षा उदयपुर में हुई। उन्होने उदयपुर के मोहनलाल सुखाड़िया विश्‍वविद्यालयके महराना भूपाल कॉलेज से स्नातक किया और यहीं से विधि स्नातक और स्नातकोत्तर भी।
## सदस्यता
*1977-1985 - सदस्य, राजस्थान विधान सभा। 
*1989 - जालौर लोक सभा निर्वाचन क्षेत्र से 9 वीं लोकसभा के लिए निर्वाचित। 
*1990 -सदस्य, राजस्थान विधान सभा। 
*1993-1998 -सदस्य, राजस्थान विधान सभा। 
*22 सितंबर 2001 -(उपचुनाव) 13 वीं लोकसभा के लिए निर्वाचित। 
*2004 -14 वीं लोकसभा के लिए निर्वाचित। 
*2013 -सदस्य, राजस्थान विधान सभा। 
## उत्तरदायित्व
*1962 -संयुक्त सचिव, प्रजा सोशलिस्ट पार्टी. राजस्थान। 
*1969-1975 -संयुक्त सचिव, भारतीय जनसंघ, राजस्थान। 
*1977 -खान एवं भूविज्ञान मंत्रालय का स्वतंत्र प्रभार, पंचायती राज, भेड़ और ऊन, राजस्थान सरकार के राज्य मंत्री। 
*1978 -कैबिनेट मंत्री, सहकारिता, खान एवं भूविज्ञान, राजस्थान सरकार। 
*1980-1982 -सचिव, भारतीय जनता पार्टी, राजस्थान। 
*1981-1984 -सदस्य, लोक लेखा समिति, राजस्थान विधान सभा। 
*1982-1985 -महासचिव, भारतीय जनता पार्टी, राजस्थान। 
*1987 के बाद उपाध्यक्ष, भारतीय जनता पार्टी, राजस्थान। 
*1991-1992 -कैबिनेट मंत्री, सिंचाई और राहत, राजस्थान सरकार। 
*1994-1998 -कैबिनेट मंत्री, गृह, खान और मुद्रण के मंत्रालय, राजस्थान सरकार। 
*2003-2004 -राज्य मंत्री, सामाजिक न्याय और अधिकारिता,भारत सरकार। 
*20.12.2013-21.01.2014 -कैबिनेट मंत्री, खान एवं भूविज्ञान, राजस्थान सरकार। 
*22.1.2014 -राजस्थान विधानसभा के अध्यक्ष।

## सन्दर्भ

## बाहरी कड़ियाँ
*राजस्थान विधानसभा पूर्व अध्यक्ष

श्रेणी:भारतीय राजनीतिज्ञ
श्रेणी:1934 में जन्मे लोग
श्रेणी:राजस्थान के लोग
श्रेणी:राजस्थान सरकार
श्रेणी:राजस्थान विधानसभा के अध्यक्ष
श्रेणी:राजस्थान के गृह मंत्री
श्रेणी:राजस्थान विश्वविद्यालय के पूर्व छात्र
प्रेमजोगिनी

भारतेंदु हरिश्चंद्र द्वारा रचित् ** प्रेम्जोगिनी ** का **काशी के छायाचित्र** या **दो भले बुरे फोटोग्राफ** नाम से प्रथम संस्करण प्रकाशित हुआ था। **हरश्चिंद्र चंद्रिका** नामक पत्रिका में इसका प्रकाशन 1874 ई. से आरम्भ हुआ था। प्रस्तुत पाठ ‘चंद्रिका’ के अनुसार है।

## कथानक

यह नाटक उस समय के काल का ठीक नमूना दिखाता है। यह नाटक उस समय की नई और् पुरानी दोनों रीतियों के दर्शन् कराता है।

## बाहरी कड़ियाँ
* प्रेम्जोगिनी  (हिन्दी विकिक्वोट पर)

## इन्हें भी देखें

श्रेणी:भारतेंदु हरिश्चंद्र के नाटक
श्रेणी:पौराणिक हिंदी नाटक
अर्जुन राम मेघवाल

**अर्जुन राम मेघवाल** (जन्म: 7 दिसम्बर 1954) एक भारतीय राजनेता हैं। वर्तमान में भारत के कानून एवं न्याय मंत्री तथा केन्द्रीय संस्कृति एवम् संसदीय कार्य मंत्री हैं। वे पूर्व केन्द्रीय वित्त राज्यमंत्री एवम् पूर्व केन्द्रीय जल संसाधन, गंगा विकास मंत्री रह चुके हैं। वे बीकानेर लोकसभा क्षेत्र से सांसद है। वे भारतीय जनता पार्टी के नेता है। वो 17वीं लोक सभा के बीकानेर लोक सभा निर्वाचन क्षेत्र से सांसद हैं।

## व्यवसाय
वर्ष 1977 में कानून में स्नातक स्तर की पढ़ाई पूरी करने के बाद और 1979 में आर्ट्स में नियमित छात्र के रूप में स्नातकोत्तर पूरा करने के बाद, 1982 में उन्होंने आरएएस परीक्षा उत्तीर्ण की और राजस्थान उद्योग सेवा के लिए चुने गए। उन्होंने जिला उद्योग केंद्र में सहायक निदेशक के रूप में नियुक्त किया और राजस्थान के झुनझनू, धौलपुर, राजसमंद, जयपुर, अलवर और श्रीगंगानगर जिलों के जिल उद्योग केंद्र के महाप्रबंधक के रूप में काम किया।

वर्ष 1994 में, उन्हें राजस्थान के तत्कालीन उपमुख्यमंत्री श्री हरिश्चंद्र भाभा को विशेष ड्यूटी (ओएसडी) के अधिकारी नियुक्त किया गया था। डीई को ओएसडी के रूप में काम करते समय मुख्यमंत्री, जयपुर के जिला उद्योग केंद्र के महाप्रबंधक का भी उनके पास था। उसी वर्ष, उन्हें राजस्थान उद्योग सेवा पेरिस के लिए राज्य अध्यक्ष के रूप में चुना गया। फिर, उन्हें बाड़मेर में अतिरिक्त कलेक्टर (विकास) के रूप में नियुक्त किया गया। बाद में, उन्होंने डॉ अंबेडकर मेमोरियल वेलफेयर सोसाइटी, राजस्थान के महासचिव के चुनाव जीता। उन्होंने भारतीय प्रशासनिक सेवाओं (आईएएस) में पदोन्नति भी की और कई प्रशासनिक पदों पर काम किया जैसे कि उप सचिव, तकनीकी शिक्षा; विशेष सचिव, उच्च शिक्षा; राजस्थान के प्रबंध निदेशक, नागपुर लिमिटेड निगम लिमिटेड; अपर आयुक्त; वाणिज्यिक कर विभाग; जिला कलेक्टर और जिला न्यायाधीश चुरु राजनीति में शामिल होने के लिए उन्होंने भारतीय प्रशासनिक सेवा से स्वेच्छा से सेवानिवृत्ति ली।

वर्ष 200 9 में, बीकानेर निर्वाचन क्षेत्र से भारतीय जनता पार्टी का प्रतिनिधित्व करने वाले संसद सदस्य के रूप में उन्हें चुना गया। 2 जून 200 9 को लोकसभा में संसद के सदस्य के रूप में शपथ ली। सामान्य चुनाव 2014 में, उन्हें 16 वीं लोकसभा के लिए बीकानेर के निर्वाचन क्षेत्र से फिर से निर्वाचित किया गया। एक एमपी के रूप में अपने दूसरे कार्यकाल के दौरान, वह लोकसभा में भारतीय जनता पार्टी के मुख्य सचेतक थे। लोक सभा के अध्यक्ष ने भी उन्हें लोक समिति के अध्यक्ष के रूप में नामित किया, लोकसभा। मेघवाल ने 5 जुलाई 2016 को वित्त राज्य मंत्री के रूप में शपथ ग्रहण की। उन्होंने माल और सेवा कर के सफल कार्यान्वयन के लिए उल्लेखनीय काम किया है।

## सन्दर्भ

## बाहरी कड़ियाँ
*'''अर्जुन राम मेघवाल''' का जालघर
*मोदी के नए मंत्री का संघर्ष: बुनकर से बने थे आई ए एस, आज भी करते हैं साइकिल की सवारी

श्रेणी:भारतीय राजनीतिज्ञ
श्रेणी:राजस्थान के लोग
श्रेणी:1954 में जन्मे लोग
श्रेणी:राजस्थान के लोकसभा सदस्य
श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
श्रेणी:१७वीं लोक सभा के सदस्य
श्रेणी:मोदी मंत्रिमंडल
श्रेणी:१८वीं लोक सभा के सदस्य
भरत राम मेघवाल

**भरत राम मेघवाल** एक भारतीय राजनीतिज्ञ तथा पूर्व में श्रीगंगानगर से लोकसभा सांसद हैं। वे भारतीय राष्ट्रीय कांग्रेस के राजनेता है।

## सन्दर्भ

श्रेणी:जीवित लोग
श्रेणी:1956 में जन्मे लोग
श्रेणी:भारतीय राजनीतिज्ञ
श्रेणी:सांसद
श्रेणी:राजस्थान के लोग
रामेश्वर लाल डूडी

**रामेश्वर लाल डूडी** एक भारतीय राजनेता तथा पूर्व राजस्थान विधानसभा के प्रतिपक्ष नेता रहे साथ ही जाट समाज के प्रभावी साफ छवि के बेदाग नेता है। वे भारतीय राष्ट्रीय कांग्रेस से जुड़े है और यह बीकानेर जिले की नोखा विधानसभा क्षेत्र से पूर्व विधायक है, वर्तमान में डूडी के अस्वस्थ होने के कारण पत्नी सुशीला रामेश्वर डूडी नोखा से विधायक है। 36 काॅम को साथ लेकर जाट नेता किसान केसरी के रूप में जाने जाते है तथा तेजा जी महाराज के बहुत अच्छे उपासक हैं। रामेश्वर डूडी ने ब्रेन हेमरेज के कारण लम्बे समय तक कोमा में रहने के बाद 3 अक्टूबर 2025 मध्यरात्रि को 62 वर्ष की आयु में अपनी अंतिम सांस  ली  

## सन्दर्भ

## बाहरी कड़ियाँ
*रामेश्वर लाल डूडी, पूर्व विपक्ष नेता, राजस्थान विधानसभा

श्रेणी:भारतीय राजनीतिज्ञ
श्रेणी:राजस्थान के लोग
श्रेणी:राजस्थान विधानसभा के विपक्ष के नेता
श्रेणी:राजस्थान विधानसभा के विधायक
ममता कालिया

**ममता कालिया** (02 नवम्बर,1940) एक प्रमुख भारतीय लेखिका हैं। वे कहानी, नाटक, उपन्यास, निबंध, कविता और पत्रकारिता अर्थात साहित्य की लगभग सभी विधाओं में हस्तक्षेप रखती हैं। हिन्दी कहानी के परिदृश्य पर उनकी उपस्थिति सातवें दशक से निरन्तर बनी हुई है। लगभग आधी सदी के काल खण्ड में उन्होंने 200 से अधिक कहानियों की रचना की है। वर्तमान में वे महात्मा गांधी अंतरराष्ट्रीय हिंदी विश्वविद्यालय की त्रैमासिक पत्रिका "हिन्दी" की संपादिका हैं। 

## प्रारंभिक जीवन
ममता का जन्म 02 नवम्बर 1940 को वृन्दावन में हुआ। उनकी शिक्षा दिल्ली, मुंबई, पुणे, नागपुर और इन्दौर शहरों में हुई। उनके पिता स्व विद्याभूषण अग्रवाल पहले अध्यापन में और बाद में आकाशवाणी में कार्यरत रहे। वे हिंदी और अंग्रेजी साहित्य के विद्वान थे।

## प्रमुख कृतियाँ
* दो खंडों में अब तक की संपूर्ण कहानियाँ **ममता कालिया की कहानियाँ** नाम से प्रकाशित। उनके शुरुआती पाँच कहानी-संग्रहों की कहानियाँ एक साथ प्रथम खंड में तथा दूसरे खण्ड में उनके चार कहानी संग्रहों को शामिल किया गया है।

***कहानी संग्रह**: छुटकारा, एक अदद औरत, सीट नं. छ:, उसका यौवन, जाँच अभी जारी है, प्रतिदिन, मुखौटा, निर्मोही, थिएटर रोड के कौए, पच्चीस साल की लड़की। 

***उपन्यास **: बेघर(1971), नरक दर नरक(1975), प्रेम कहानी(1980), लड़कियाँ(1987), एक पत्नी के नोट्स(1997), दौड़(2000), अँधेरे का ताला(2009), दुक्खम्‌ - सुक्खम्‌(2009)कल्चर वल्चर(2016),सपनों की होम डिलीवरी(2017)

***कविता संग्रह **: खाँटी घरेलू औरत, कितने प्रश्न करूँ, नरक दर नरक, प्रेम कहानी

***नाटक संग्रह** : यहाँ रहना मना है, आप न बदलेंगे

***संस्मरण**: कितने शहरों में कितनी बार

***अनुवाद** : मानवता के बंधन (उपन्यास - सॉमरसेट मॉम)

***संपादन** : बीसवीं सदी का हिंदी महिला-लेखन,खंड ३

## सम्मान और पुरस्कार
*वर्ष 2017 में प्रतिष्ठित ‘व्यास सम्मान’ (उपन्यास दुक्खम-सुक्खम के लिए 
*अभिनव भारती सम्मान
*साहित्य भूषण सम्मान(2004)
*यशपाल स्मृति सम्मान
*महादेवी स्मृति पुरस्कार
*कमलेश्वर स्मृति सम्मान
*सावित्री बाई फुले स्मृ्ति सम्मान
*अमृत सम्मान
*लमही सम्मान (2009)
*जनवाणी सम्मान (2008)
*सीता पुरस्कार (2012)
*वर्ष 2025 में ममता कालिया को उनके संस्मरण "जीते जी इलाहाबाद" के लिए साहित्य अकादमी पुरस्कार प्राप्त हुआ।

## सन्दर्भ

## बाहरी कड़ियाँ
* ममता कालिया गद्य कोश में 
* ममता कालिया हिन्दी समय में
*यूट्यूब पर ममता कालिया का साक्षात्कार
* शब्दांकन पर ममता कालिया
** निर्मोही (कहानी)
** Short story: The Vocal Woman
** पीठ (कहानी)
** खुशियों की होम डिलिवरी (लम्बी कहानी)
** इलाहबाद वाया ममता कालिया : छोड़ आये हम वो गलियाँ (संस्मरण)
**रवि कथा (संस्मरण)
**
मन्नू भंडारी, कभी न होगा उनका अंत — ममता कालिया (संस्मरण)

श्रेणी:साहित्यकार
श्रेणी:भारतीय साहित्य
श्रेणी:1940 में जन्मे लोग
श्रेणी:हिन्दी साहित्य
श्रेणी:उत्तर प्रदेश के लोग
श्रेणी:जीवित लोग
भारत में ग़रीबी

right|thumb|300px|भारत में निर्धनों की संख्या लगातार घट रही है।
300px|thumb|right|भारत के विभिन्न क्षेत्रों में निर्धनता दर (सन २०१२ में)
**भारत में गरीबी** बहुत व्यापक है किन्तु बहुत तेजी से कम हो रही है। अनुमान है कि विश्व की सम्पूर्ण गरीब आबादी का तीसरा हिस्सा भारत में है। 2010 में विश्व बैंक ने सूचना दी कि भारत के 32.7% लोग रोज़ना की  2.15 की अंतर्राष्ट्रीय ग़रीबी रेखा के नीचे रहते हैं और 68.7% लोग रोज़ना की  2 से कम में गुज़ारा करते हैं।

योजना आयोग के साल 2009-2010 के गरीबी आंकड़े कहते हैं कि पिछले पांच साल के दौरान देश में गरीबी 37.2 फीसदी से घटकर 29.8 फीसदी पर आ गई है।

यानि अब शहर में 28 रुपए 65 पैसे प्रतिदिन और गाँवों में 22 रुपये 42 पैसे खर्च करने वाले को गरीब नहीं कहा जा सकता. नए फार्मूले के अनुसार शहरों में महीने में 859 रुपए 60 पैसे और ग्रामीण क्षेत्रों में 672 रुपए 80 पैसे  से अधिक खर्च करने वाला व्यक्ति गरीब नहीं है, अथवा 2011-2012 में ग्रामीण क्षेत्र में 816 रुपये और शहर में 1000 रुपये निर्धारित की गई।

  योजना आयोग ने गरीबी मापने की विधि की समीक्षा करने के लिए जून 2012 में सी. रंगराजन की अध्यक्षता में एक विशेषज्ञ समूह का गठन किया जिसने अपनी रिपोर्ट जून 2014 में प्रस्तुत की।

  इस विशेषज्ञ समूह में अखिल भारतीय स्तर पर 2011-2012 में ग्रामीण क्षेत्रों के लिए ₹972 प्रति व्यक्ति प्रति माह व्यय तथा शहरी क्षेत्रों के लिए 1407 रुपए प्रति व्यक्ति प्रति माह व्यय को गरीबी रेखा का आधार माना है।

  रंगराजन की अध्यक्षता में गठित विशेषज्ञ समूह के अनुसार भारत में वर्ष 2011-2012 में गरीबी का अनुपात 29.5% था। जबकि तेंदुलकर समिति के अनुसार यह अनुपात 21.9% था।

इससे एक बार फिर उस विवाद को हवा मिल सकती है जो योजना आयोग द्वारा उच्चतम न्यायालय में दायर किए गए हलफनामे के बाद शुरू हुआ था। इसमें आयोग ने 2004-05 में गरीबी रेखा 32 रुपये प्रतिदिन तय किए जाने का उल्लेख किया था।

विश्लेषकों का कहना है कि योजना आयोग की ओर से निर्धारित किए गए ये आंकड़े भ्रामक हैं और ऐसा लगता है कि आयोग का मक़सद ग़रीबों की संख्या को घटाना है ताकि कम लोगों को सरकारी कल्याणकारी योजनाओं का फ़ायदा देना पड़े.

भारत में ग़रीबों की संख्या पर विभिन्न अनुमान हैं। आधिकारिक आंकड़ों की मानें, तो भारत की 37 प्रतिशत आबादी ग़रीबी रेखा के नीचे है। जबकि एक दूसरे अनुमान के मुताबिक़ ये आंकड़ा 77 प्रतिशत हो सकता है।

भारत में महंगाई दर में लगातार बढ़ोत्तरी दर्ज की गई है। 

कई विश्लेषकों का कहना है कि ऐसे में मासिक कमाई पर ग़रीबी रेखा के आंकड़ें तय करना जायज़ नहीं है।

साल 2011 मई में विश्व बैंक की एक रिपोर्ट में सामने आया था कि ग़रीबी से लड़ने के लिए भारत सरकार के प्रयास पर्याप्त साबित नहीं हो पा रहे हैं।

रिपोर्ट में कहा गया था कि भ्रष्टाचार और प्रभावहीन प्रबंधन की वजह से ग़रीबों के लिए बनी सरकारी योजनाएं सफल नहीं हो पाई हैं।

## सन्दर्भ

## इन्हें भी देखें
*भारत की अर्थव्यवस्था
*भारतीय अर्थव्यवस्था की समयरेखा
*भारत में भ्रष्टाचार

## बाहरी कड़ियाँ
*10 वर्षों में भारत ने इंडोनेशिया के बराबर आबादी को गरीबी के दलदल से निकाला (२२सितम्बर २०१८)
*Is this the best news for India in over a decade? (२२सितम्बर २०१८)

श्रेणी:भारत की अर्थव्यवस्था
निःशुल्क कानून आन्दोलन

**कानून तक निःशुल्क पहुँच** (Free Access to Law Movement (FALM)) नामक आन्दोलन कानून सम्बन्धी जानकारियों को आनलाइन निःशुल्क प्रदान करने का एक विश्वव्यापी आन्दोलन है। इसके अन्तर्गत विश्व के बहुत से देशों की संस्थाओं ने अलग अलग परियोजनाएँ चला रखी हैं जिनमें केस ला, कानून, संधियाँ, कानूनी सुधार के प्रस्ताव आदि की जानकारी निंशुल्क आनलाइन उपाब्ध करायी गयी हैं। यह आन्दोलन १९९२ में आरम्भ हुआ था जब टॉम ब्रूस और पीतर मार्तिन ने कार्नेल विधि विद्यालय की स्थापना की थी। अधिकांश देशों के संस्थानों का नाम 'लेगल इन्फॉर्मेशन इंस्टिट्यूट' के पहले उन देशों का नाम जोड़कर रखा गया है किन्तु कुछ देशों के संस्थानों का नाम इसका अपवाद भी है।

## बाहरी कड़ियाँ
*Legal Information Institute of India
*Declaration on Free Access to Law

श्रेणी:विधि
सुमित्रा सिंह

**सुमित्रा सिंह** (जन्म: 3 मई 1930) राजस्थान विधान सभा की प्रथम महिला अध्यक्षा है। वो भारतीय जनता पार्टी की नेत्री है। वे वर्ष 1957 में पिलानी से अखिल भारतीय कांग्रेस के टिकट पर चुनाव जीतकर पहली बार विधायक बनीं। उसके बाद वह सन् 1962 से लगातार चार बार झुन्झुनू से चुनाव जीतकर विधानसभा पहुंची। वर्ष 1985 में इंडियन नेशनल लोकदल सन् 1990 में जनता दल प्रत्याशी के रूप में फिर पिलानी से तथा वर्ष 1998 में निर्दलीय एवं वर्ष 2003 में भारतीय जनता पार्टी के टिकट पर झुन्झुनू से विधायक बनकर अब तक नौ बार विधायक बनने का गौरव हासिल कर चुकी हैं। वो 2004 में 12वीं विधानसभा की अध्यक्षा बनी।

## सन्दर्भ

## बाहरी कड़ियाँ

श्रेणी:1930 में जन्मे लोग
श्रेणी:भारतीय राजनीतिज्ञ
श्रेणी:उत्तर प्रदेश के लोग
श्रेणी:जीवित लोग
श्रेणी: कार्यकर्ता मझवा विधानसभा मीरजापुर
निम्न राजनीति

**निम्न राजनीति** (Low Politics) एक ऐसी अवधारणा है जिसमें ऐसे सभी मामलों को शामिल किया गया है जो कि राज्य के अस्तित्व के लिए इतने महत्वपूर्ण नहीं हैं जितने की आर्थिक और सामाजिक मामले हैं। निम्न राजनीति राज्य के कल्याण का अनुक्षेत्र है। यह अवधारणा उच्च राजनीति की अवधारणा के विपरीत है जो राज्य के अस्तित्व और सख्त राष्ट्रीय सुरक्षा के बारे में विचार करती है। कोहन (Keohane) और नायी (Nye) ने वर्णन करते हुए बताया है कि पहले के समय, अंतर्राष्ट्रीय संबंध राष्ट्रीय सुरक्षा पर आधारित एक सरल अंतर्निर्भरता योजना पर आधारित थे: उच्च राजनीति, और आजकल अंतरराष्ट्रीय संबंध घरेलू मुद्दों पर आधारित एक जटिल अंतर्निर्भरता द्वारा संचालित हैं: निम्न राजनीति।

अंतरराष्ट्रीय संबंधों का शास्त्रीय यथार्थवादी (Classical Realism) सिद्धांत केवल उच्च राजनीति को ही प्रासंगिक मानता है और निम्न राजनीति को पूरी तरह से खारिज कर देता है। जटिल अंतर्निर्भरता का उदार सिद्धांत उच्च राजनीति को खारिज किये बिना निम्न राजनीति को मौलिक सममझता है। 
## इन्हें भी देखें
* अंतर्राष्ट्रीय संबंध
* उच्च राजनीति
## सन्दर्भ


## संदर्भ सूची
* Keohane and Joseph S. Nye, Power and. Interdependence: World Politics in Transition (Boston: Little, Brown, 1977)

श्रेणी:राजनीतिक विज्ञान
श्रेणी:राजनीतिक विज्ञान की शब्दावली
श्रेणी:अन्तरराष्ट्रीय सम्बन्ध
उच्च राजनीति

अंतरराष्ट्रीय संबंधों के एक उप क्षेत्र के भीतर और राजनीति विज्ञान में समग्र रूप से "उच्च राजनीति" (High Politics) की अवधारणा में उन सभी मामलों को शामिल किया जाता है जो कि राज्य के अस्तित्व के लिए महत्वपूर्ण हो: नामतः राष्ट्रीय और अंतरराष्ट्रीय के मुद्दे। यह अक्सर "निम्न राजनीति" के विरोध में प्रयोग किया जाता है।

"उच्च राजनीति" शब्द भी परमाणु युद्ध के दांव को देखते हुए लगभग शीत युद्ध के दौरान ही गढ़ा गया था। परमाणु बम के आगमन से यह स्पष्ट हो गया कि किसके लिए लड़ना अंततः मुनासिब था और किसके लिए नहीं। इससे यह साफ हो गया कि "उच्च राजनीति" का क्या मतलब है। 
## इन्हें भी देखें
* अंतर्राष्ट्रीय संबंध
* निम्न राजनीति
## सन्दर्भ

## संदर्भ सूची
* Keohane and Joseph S. Nye, Power and. Interdependence: World Politics in Transition (Boston: Little, Brown, 1977)

श्रेणी:राजनीतिक विज्ञान
श्रेणी:राजनीतिक विज्ञान की शब्दावली
श्रेणी:अन्तरराष्ट्रीय सम्बन्ध
आर एल स्टाईनका: द हाँटींग हॉर

**आर. एल. स्टाईन'की: द हाँटींग हॉर** (अंग्रेज़ी: **[[:en:R. L. Stine's The Haunting Hour|R.L. Stine's The Haunting Hour]]**), प्रत्येक आधे घंटे के लंबे एपिसोड के साथ एक अमेरिकी / कनाडाई मूल संकलन हॉरर काल्पनिक श्रृंखला है। श्रृंखला २००७ फिल्म पर आधारित द हाँटींग हॉर: इस बारे में ना सोचें और दा पुस्तकें द हाँटींग हॉर: नाईटमेयर हॉर और फियर स्ट्रीट संकलन आर. एल. स्टाईन द्वारा।

## सीजन अवलोकन

## सन्दर्भ

## भी देखें
* गूसबम्प्स
* द हाँटींग हॉर: इस बारे में ना सोचें

## बाहरी कड़ियाँ
*  

श्रेणी:अमेरीकी टेलिविज़न धारावाहिक
तृतीयक क्षेत्र

**अर्थव्यवस्था के तृतीयक क्षेत्र** (tertiary sector of economy) को 'सेवा क्षेत्र' (service sector) भी कहते हैं। अर्थव्यवस्था के अन्य दो क्षेत्र 'प्राथमिक क्षेत्र' (कृषि, पशुपालन, मछली पालन आदि) तथा 'द्वितीयक क्षेत्र (विनिर्माण) हैं। 

तृतीयक क्षेत्र का विकास २०वीं शताब्दी के आरम्भ में शुरू हुआ। इसके अन्तर्गत व्यापार, यातायात, संप्रेषण (कमुनिकेशन्स), वित्त, पर्यटन, सत्कार (हॉस्पितैलिटी), संस्कृति, मनोरंजन, लोक प्रशासन एवं लोक सेवा, सूचना, न्याय, स्वास्थ्य, शिक्षा आदि आते हैं। इस प्रकार इस प्रश्न का उत्तर समाप्त होता है।   D.G.P. मे इसका योगदान 53% जो सबसे अधिक होता है तृतीयक क्षेत्र मे बीमा, बैंकिंग, व्यापार, परिवहन, real state & stor items आते है

## सेवा क्षेत्र के वैशिष्ट्य
* ग्राहक से सम्बन्ध - सेवा क्षेत्र में ग्राहक से सम्बन्ध अधिक प्रगाढ होना चाहिये।

* उत्पादन विधि - सेवा क्षेत्र के सगठनों की रचना उत्पादन क्षेत्र के संगठन से भिन्न होती है क्योंकि यहाँ उत्पादन-समय और प्रदेय-समय (डेलिवरी टाइम) में अन्तर करना कठिन है।

* संगठनात्मक वैशिष्ट्य

श्रेणी:अर्थव्यवस्था
कैटादिन

**कैटादिन** (Mount Katahdin) संयुक्त राज्य अमरीका, के उत्तरपूर्व सीमांत पर मेन राज्य के मध्य भाग में पिस्कैटाक्वॉइस जनपद के अंतर्गत स्थित पर्वत जिसकी ऊँचाई ५,२६८ फुट है। 

यह पूर्णतया ग्रेनाइट चट्टानों से निर्मित है और कई भागों में नग्न पत्थर सतह पर उभर आए हैं। बाहर की ओर चट्टानों के टूटने फूटने से पर्वत विदीर्ण एवं बीहड़ सा लगता है। शिखरांचल पर लाइकेन तथा उसी जाति छोटे पौधे उगते हैं। इसके दो ढाई हजार फुट नीचे आदि जाति के छोटे पौधे मिलते हैं। ऊँचाई से देखने पर सारा पर्वतक्षेत्र शंक्वाकार ग्रेनाइट शिखर एवं मध्यांचलों में प्रवाहित छोटी बड़ी नदियाँ तथा झीलें बहुत ही मनोरम दृश्य उपस्थित करती हैं। शिखरांचल में ग्रेनाइट चट्टानों के ऊपर कहीं-कहीं ट्रैप (Trap boulders) तथा अन्य चट्टानें मिलती हैं जिनमें बलुआ पत्थर प्रमुख हैं। सारा पर्वतप्रांत बीहड़ एवं दुर्गम है और केवल पेनॉब्सकाट नदी एकमात्र मार्ग प्रदान करती हैं; इसमें भी बालू के ढूहे एवं प्रपात इत्यादि हैं। प्राकृतिक सौंदर्य एवं बीहड़ता के कारण कैटादिन पर्वत प्रांत तथा आसपास के क्षेत्रों को १९३१ ई० में राष्ट्रीय बाग (National park) का रूप दे दिया गया है।
center|550px|thumb|कैटादिन पर्वत

श्रेणी:पर्वत
श्रेणी:एक हज़ारी
सूचना अर्थव्यवस्था

**सूचना अर्थव्यवस्था** (Information economy) से तात्पर्य उस अर्थव्यवस्था से है जिसमें सूचना सम्बन्धी क्रियाकलापों एवं सूचना उद्योग की प्रधानता हो।

## इन्हें भी देखें
*सूचना प्रौद्योगिकी

श्रेणी:अर्थव्यवस्था
श्रेणी:सूचना प्रौद्योगिकी
*
प्रतिस्पर्धा अधिनियम 2002

**प्रतिस्पर्धा अधिनियम 2002** (Competition Act, 2002) भारत का एक अधिनियम है जो भारत में स्वस्थ प्रतिस्पर्धा को बढ़ावा देने के उद्देश्य से पारित की गयी थी। इस अधिनियम ने एकाधिकार तथा अवरोधक व्यवहार अधिनियम 1969 का स्थान लिया। इसके अन्तर्गत भारतीय प्रतिस्पर्धा आयोग की स्थापना हुई।
इस अधिनियम में, देश के आर्थिक विकास को ध्यान में रखते हुए, भारत में व्यवसाय पर प्रतिकूल प्रभाव डालने वाले व्यवहारों को रोकने, बाजार में प्रतिस्पर्धा को बढ़ावा और उसे बनाए रखने उपभोक्ताओं के हितों की रक्षा करने तथा बाजार में अन्य प्रतिभागियों द्वारा चलाए रहे व्यापार की स्वतंत्रता सुनिश्चित करने तथा उससे जुड़े और संबंधित मामलों के लिए एक आयोग की स्थापना का प्रावधान है। 

एकाधिकार तथा अवरोधक व्यापार व्यवहार अधिनियम, 1969 (एमआरटीपी अधिनियम) औद्योगिक सुधार के तहत भारत में लागू किया गया था जिसका उदेश्य आर्थिक शक्ति के केंद्रीकरण को रोकना तथा एकाधिकार पर नियत्रण रखना था। इस के अलावा अन्य उद्देश्य  प्रतिबंधात्मक और अनुचित व्यापार की रोकथाम करना था । उस समय चौथी पंचवर्षीय योजना लागू थी। एकाधिकार तथा अवरोधक व्यापार व्यवहार अधिनियम का निरसन हो गया और इसे 01 सितंबर 2009 से प्रतिस्पर्धा अधिनियम, 2002 द्वारा प्रतिस्थापित किया गया है (दिनांक 28 अगस्त, 2012 की अधिसूचना)।

## इन्हें भी देखें
*भारतीय प्रतिस्पर्धा आयोग

## बाहरी कड़ियाँ
* प्रतिस्पर्धा अधिनियम, 2002
* प्रतिस्पर्धा अधिनियम, 2002
* '''भारतीय प्रतिस्पर्धा आयोग''' का जालघर
* भारत में प्रतिस्‍पर्धा संरक्षण
* भारतीय प्रतिस्पर्धा आयोग बाजार में निष्पक्ष और स्वस्थ प्रतिस्पर्धा का अग्रदूत (PIB)

श्रेणी:भारतीय कानून
अन्तोनी रमायेत्स

**अन्तोनी रमायेत्स ई सिमोन** (; 1 जुलाई 1924 – 30 जुलाई 2013) स्पेनी कातालोन्याई फ़ुटबॉल खिलाड़ी थे। बार्सिलोना के निवासी रमायेत्स गोलकीपर की भूमिका में खेलते थे। पेशेवर फ़ुटबॉल से सन्यास लेने के पश्चात इन्होंने एक मैनेजर के तौर पर भी कार्य किया। अपना ज्यादातर कैरियर इन्होंने ऍफ़सी बार्सिलोना में 1950 दशक से ले कर अगले दशक के शुरुआत तक
व्यतीत किया। क्लब में रहते हुए इन्होंने रिकार्डो ज़मोरा ट्रॉफ़ी ला लीगा में सर्वश्रेष्ठ गोलकीपर के तौर पर पाँच अवसरों पर जीती व इसके साथ ही इन्हें 17 मुख्य क्लब सम्मान भी मिले। 1950 फ़ीफ़ा विश्व कप में रमायेत्स ने अपने देश का प्रतिनिधित्व किया और 1960 के दशक में विभिन्न क्लबो में मैनेजर की भूमिका निभाई, जिनमें प्रमुख रूप से रियल ज़ारागोज़ा टीम ने इनके नेतृत्व में दो मुख्य ट्रॉफ़ी जीतीं।

## प्रारंभिक जीवन
अन्तोनी रमायेत्स सिमोन का जन्म 1 जुलाई 1924 को कातालोन्या की राजधानी बार्सिलोना में हुआ। 'रमायेत्स' और 'सिमोन' क्रमशः इनके पिता और माता के पारिवारिक नाम हैं। 

## क्लब कैरियर
1947 में 23 वर्ष की उम्र में इन्होंने ऍफ़सी बार्सिलोना के साथ करार पर हस्ताक्षर किए। उस से पहले ये रियल वालादोलिद क्लब में खेलते थे। अपना ज्यादातर खेल कैरियर इन्होंने बार्सिलोना में ही बिताया और क्लब के लिए 1961 तक 473 मैच खेले। क्लब के साथ इन्होंने छह ला लीगा ख़िताब, पाँच स्पैनिश कप और दो इन्टर-सिटिज़ फेयर्स कप जीते। इन्हें पाँच अवसरों पर ज़मोरा ट्रॉफ़ी से नवाज़ा गया, जो ला लीगा के उस गोलकीपर को दी जाती है जो कि लीगा के एक सत्र में प्रति मैच सबसे कम गोल खाता है। 

## अन्तरराष्ट्रीय कैरियर
रमायेत्स ने 11 वर्षो की अवधि में स्पेन का 35 अन्तर्राष्ट्रीय मैचों में प्रतिनिधित्व किया। अपना सबसे पहला मैच इन्होंने चिली के विरुद्ध 29 जून 1950 को ब्राज़ील में 1950 फ़ीफ़ा विश्व कप के दौरान खेला। टूर्नामेंट के दौरान इन्हें 'माराकान्या की बिल्ली' का उपनाम मिला। विश्व कप के इस संस्करण में इन्होंने अपनी टीम को सेमीफाइनल तक पहुँचने में मदद की। 

रमायेत्स ने 11 मैच अनाधिकारिक कैटलन राष्ट्रीय टीम के लिए भी खेले।

## मृत्यु
रमायेत्स की 31 जुलाई 2013 को लम्बी बिमारी के पश्चात 89 वर्ष में मृत्यु हुई।

## सन्दर्भ

## बाहरी कड़ियाँ
* BDFutbol खिलाड़ी प्रोफाइल
* BDFutbol कोच प्रोफाइल
* National-Football-Teams.com पर अन्तोनी रमायेत्स

श्रेणी:1924 में जन्मे लोग
श्रेणी:२०१३ में निधन
श्रेणी:कैटलन फ़ुटबॉल खिलाड़ी
श्रेणी:स्पेनी फ़ुटबॉल खिलाड़ी
नाज़िश प्रतापगढ़ी

**नाजिश प्रतापगढ़ी** (24 जुलाई,1924-10 अप्रैल,1984) उर्दू के शायर व कवि थे। वे ग़ालिब पुरस्कार और मीर पुरस्कार जैसे उर्दू साहित्य के सर्वोच्च सम्मान से सम्मानित है।

## सन्दर्भ

श्रेणी:उर्दू शायर
श्रेणी:1924 में जन्मे लोग
श्रेणी:१९८४ में निधन
नज़ीर बनारसी

**नज़ीर बनारसी** (जन्म: 25 नवम्बर 1909-निधन: 23 मार्च 1996) एक भारतीय उर्दू शायर थे। 	गंगो जमन, जवाहर से लाल तक, गुलामी से आजादी तक, चेतना के स्वर, किताबे गजल, राष्ट्र की अमानत राष्ट्र के हवाले आदि उनकी प्रमुख कृतियाँ है।

## सन्दर्भ

श्रेणी:उर्दू शायर
शबनम गोरखपुरी

**शबनम गोरखपुरी** (1927-10 जुलाई 2013) एक भारतीय उर्दू शायर थे। वे हिंदी, अंग्रेजी और उर्दू भाषा साहित्य में सामान अधिकार रखते थे। उन्होंने दूसरी भाषाओं के साहित्य को उर्दू में अनुवाद करके उर्दू साहित्य को समृद्ध बनाया।

## सन्दर्भ

श्रेणी:उर्दू शायर
श्रेणी:1927 में जन्मे लोग
श्रेणी:२०१३ में निधन
असद अमानत अली खान

**उस्ताद असद अमानत अली खान** (1955-2007) पाकिस्तान के एक शास्त्रीय गायक थे। वे पटियाला घराने से ताल्लुक रखते थे। उन्होंने शास्त्रीय और अर्धशास्त्रीय संगीत में तमाम तरह के प्रयोग किये हैं और खू़ब ग़ज़लें भी गाईं हैं। 'ग़ालिब का अन्दाज़-ए-बयां' उनका चर्चित एल्बम है, जो 1994 में पाकिस्तान में जारी हुआ था। 8 अप्रैल 2007 को हृदय गति रुक जाने के कारण मात्र बावन वर्ष की उम्र में उनकी मृत्यु हो गई थी।
## सन्दर्भ

श्रेणी:संगीत
श्रेणी:पाकिस्तान
श्रेणी:शास्त्रीय संगीत
श्रेणी:संगीतकार
श्रेणी:गायक
श्रेणी:पाकिस्तानी गायक
श्रेणी:1955 में जन्मे लोग
श्रेणी:२००७ में निधन
ज़िया फ़रीदुद्दीन डागर

**ज़िया फ़रीदुद्दीन डागर** (15 जून 1932 - 8 मई 2013) एक भारतीय ध्रुपद गायक थे। वे ध्रुपदिया गायक उस्ताद ज़ियाउददीन डागर के बेटे थे, जो उदयपुर के महाराणा भूपाल सिंह के दरबार में संगीतज्ञ थे। उन्हें मध्य प्रदेश सरकार द्वारा "तानसेन सम्मान" दिया गया। संगीत नाटक अकादमी पुरस्कार से वे सम्मानित किए गए। उन्हें भारत सरकार द्वारा 2012 में पद्म श्री से सम्मानित करने की घोषणा की गई पर उन्होंने सम्मान लेने से इंकार कर दिया। उनका कहना था कि सरकार ने सीनियरिटी को नजरअंदाज़ करते हुए उनसे जूनियर ध्रुपद गायकों यह सम्मान पहले ही दे दिया था। 
## सन्दर्भ

श्रेणी:संगीत
श्रेणी:शास्त्रीय संगीत
श्रेणी:संगीतकार
श्रेणी:गायक
श्रेणी:1932 में जन्मे लोग
श्रेणी:२०१३ में निधन
ऐबट ओलीबा

**ऐबट ओलीबा** (; 971–1046) बर्गा और रिपोल के काउंट और बाद में वीक के बिशप व सेंट-मिचेल-डी-कोक्स़ा के मठधारी थे। ये सांटा मारिया डी मॉन्ट्सेराट ऐबी के संस्थापक भी थे। ओलीबा अपने समय की सबसे प्रभावशाली और महत्वपूर्ण शख्सियत में से एक थे जिन्होंने रोमेनेस्क कला को प्रोत्साहित किया था। इन्हें कातालोन्या के आध्यात्मिक संस्थापकों में से एक और अपने समय के इबेरिया प्रायद्वीप में यकीनन सबसे महत्वपूर्ण धर्माध्यक्ष माना जाता है।

1973 में ऐबट अलीबा कॉलेज की स्थापना हुई जिसे बार्सिलोना विश्विद्यालय से मान्यता प्राप्त थी। 2003 में कातालोन्या की सरकार ने कॉलेज को पृथक विश्विद्यालय के रूप में परिवर्तित कर दिया व नए विश्विद्यालय का नाम ऐबट ओलीबा सीईयू यूनिवर्सिटी (कैटलन: *Universitat Abat Oliba*) रखा गया।

## प्रारंभिक जीवन
ओलीबा का जन्म 971 में कातालोन्या के एक कुलीन घर में हुआ था। इनके पिता ओलीबा काब्रेता और माता एम्पोरिय्स की एर्म्नगार्दा थीं। इनके पिता बेसालो काउंटी और सेर्दान्या काउंटी के काउंट थे। ये चार भाइयो और एक बहन में से तीसरे सबसे बड़े थे। बर्नर्ड और विल्फ्रेड इनके बड़े भाई और बैर्न्गा छोटे भाई थे व इनकी बहन का नाम एडिलेड था।

## भगवान की शांति और संघर्ष विराम आंदोलन में भूमिका
ओलीबा ने 'भगवान की शांति और संघर्ष विराम' आंदोलन को 1022 के आसपास प्रोत्साहित किया व इनके कारण इस संधि पर दूसरे अन्य बिशप और कुलीनों के मध्य समझौता 1027 में फ्रांस के टुलूज़ में हुआ। इसके तहत कुछ ऐसे दिन निर्धारित किए गए जिन में कुलीनों, शूरवीरों, किसानों और सन्यासियों सहित कोई भी किसी के साथ किसी प्रकार का झगड़ा नहीं करेगा और ऐसे विशेष दिनों में भगोड़े गिरजाघर या अन्य पवित्र स्थलों में शरण प्राप्त कर पाएंगे जहाँ उन्हें सुरक्षा और सम्मान सुनिश्चित किया जाएगा। इन कदमों से वर्ष के कम से कम कुछ दिन शानिती के साथ निकल सकेंगे।

## राजनीति में प्रभाव
ओलीबा अपने समय में इतने प्रभावशाली थे कि 1023 में नवा के महाराजा साँचो तृतीय ने अपनी बहन अरॅका के अपने दूसरे चचेरे भाई लेओन के अल्फोंसो पंचम से विवाह करने की उपयुक्तता के सन्दर्भ में परामर्श लिया था। बिशप ने ऐसे प्रस्ताव पर आपत्ति प्रकट की थी परन्तु साँचो ने उन्हें उपेक्षित कर दिया। ओलीबा द्वारा समकालीन राजाओं को लिखे पत्रों से संकेत मिलता है कि साँचो को केवल रेक्स (राजा) ही माना जाता था जबकि अल्फोंसो और उसके उत्तराधिकारी वेर्मुदो को सम्राट।

ओलीबा रिपोल के काउंट थे व इनके अंतर्गत रिपोल, जिस पर पहले मूरो का कब्जा था, अरब और ईसाई सभ्यताओं के बीच की कड़ी के रूप में संस्कृति और विचारों का केंद्र बना।

## दीर्घा


चित्र:OlibaObiolsMontserat.jpg|ओलीबा पर केन्द्रित मीनाकारी
चित्र:Abat Oliba (2).JPG|"ऐबट ओलीबा मॉन्ट्सेराट मठ के संस्थापक" चिह्नित करती हुई शिला
चित्र:Museu Episcopal de Vic (Catalunya).JPG|ओलीबा का स्मारक
चित्र:Abat Oliba.JPG|मॉन्ट्सेराट में ओलीबा की मूर्ति
चित्र:Abat Oliba Escultura Ripoll.JPG|रिपोल के मुख्य द्वार पर लगी ओलीबा की प्रतिमा



## सन्दर्भ

## बाहरी कड़ियाँ

* ऐबट ओलीबा सीईयू यूनिवर्सिटी

श्रेणी:971 में जन्मे लोग
श्रेणी:कैटलन लोग
श्रेणी:कैटलन बिशप
श्रेणी:कैटलन मठाधीश
सफ़ी लखनवी

**सफ़ी लखनवी** (उर्दू: صفی لکھنوی, अंग्रेजी: Safi Lakhnavi, ), (जनवरी 2, 1862–1950), एक भारतीय उर्दू शायर थे, जिन्होंने उर्दू शायरी तथा लखनवी भाषा को नयी ऊंचाइयों तक पहुंचाया है।उनका जन्म लखनऊ में हुआ था। उनका मूल नाम सैयद अली नक़ी जैदी था।
## सन्दर्भ

श्रेणी:उर्दू शायर
श्रेणी:१९५० में निधन
श्रेणी:भारतीय शायर
क्षपणक

तपस्वी जैन श्रमणों को जैन ग्रंथों में **क्षपणक**, क्षपण, क्षमण अथवा खबण कहा गया है। क्षपणक अर्थात कर्मों का क्षय करने वाला।

महाभारत में नग्न जैन मूर्ति को क्षपणक कहा है। चाणक्यशतक में उल्लेख है कि जिस देश में नग्न क्षपणक रहते हो वहाँ धोबी का क्या काम ? (*नग्नक्षपणके देशे रजक किं करिष्यति ?*) राजा विक्रमादित्य की सभा में क्षपणक को एक रत्न बताया गया है। यह संकेत सिद्धसेन दिवाकर की ओर जान पड़ता है। मुद्राराक्षस नाटक में जीवसिद्धि क्षपणक को अर्हतों का अनुयायी बताया गया है। यह चाणक्य का अंतरंग मित्र था और ज्योतिषशास्त्र के अनुसार शुभ-अशुभ नक्षत्रों का बखान करता था। बौद्ध भिक्षु को 'भई क्षपणक' कहा गया है। संस्कृत के आर्वाचीन कोशकारों ने मागध अथवा स्तुतिपाठक के अर्थ में इस शब्द का प्रयोग किया है। 
महाभारत मे एक कथा आती है उसमे उत्तंक नामक ब्राह्मण अपने गुरु के प्रति बताये हुए कार्य के लिए जा रहे थे तभी नागराज तक्षक उनके कार्य मे विघ्न लाने हेतू एक क्षपणक( जो बीच मे दृश्य बीच मे अदृश्य होता था) का रूप लेकर आये थे

## सन्दर्भ

श्रेणी:जैन धर्म
कैफ़ भोपाली

** कैफ़ भोपाली** () एक भारतीय उर्दू शायर और फ़िल्मी गीतकार थे। वे 1972 में बनी कमाल अमरोही की फिल्म पाक़ीज़ा में मोहम्मद रफ़ी द्वारा गाये गीत "चलो दिलदार चलो....." से लोकप्रिय हुए।

## करियर
कैफ़ भोपाली ने कई हिंदी फिल्मों में गीत लिखे, किन्तु 1972 में बनी पाक़ीज़ा उनकी यादगार फिल्म रही। इस फिल्म के लगभग सभी गाने लोकप्रिय हुए, जैसे "तीरे नज़र..", "चलो दिलदार चलो, चाँद के पार चलो...." आदि।

सत्तर-अस्सी के दशक में वे लगातार मुशायरों की जान बने रहे। उन्होंने कई प्रसिद्ध गज़लें कही है, जैसे "तेरा चेहरा कितना सुहाना लगता है", *झूम के जब रिन्दों ने पिला दी* आदि जिसे आवाज़ दी है जगजीत सिंह ने।कमाल अमरोही की एक और फिल्म रज़िया सुल्तान में उनके द्वारा लिखा एक गाना "ऐ खुदा शुक्र तेरा...." काफी लोकप्रिय हुआ। उनकी पुत्री "परवीन कैफ़" भी उर्दू की मशहूर शायरा हैं।

## फिल्मोग्राफी
*पाक़ीज़ा(1972 फिल्म)  * शंकर हुसैन 1977    * रज़िया सुल्तान मैने प्यार किया (1996)

## सन्दर्भ

## बाहरी कड़ियाँ
* 
* वर्क्स ऑफ कैफ़ भोपाली

श्रेणी:उर्दू शायर
श्रेणी:भारतीय शायर
श्रेणी:भोपाल के लोग
क्रिएटिव कॉमन्स

right|200px|thumb|क्रिएटिव कॉमन्स का प्रतीक चिह्न
**क्रिएटिव कॉमन्स** (Creative Commons (CC)) एक लाभनिरपेक्ष संस्था (non-profit) है जो ऐसे सर्जनात्मक कार्यों को बढ़ावा देने का कार्य करती है जिनका उपयोग करते हुए दूसरे लोग नियमपूर्वक उसे आगे बढ़ा सकें। इसका मुख्यालय कैलिफोर्निया के माउण्टेन व्यू में स्थित है। इस संस्था ने जनता के निःशुल्क उपयोग के लिए 'क्रिएटिव कॉमन्स लाइसेन्स' नामक बहुत से कापीराइट लाइसेंस जारी किए हैं।

## बाहरी कड़ियाँ
*'''क्रिएटिव कॉमन्स''' का आधिकारिक जालस्थल
*क्रिएटिव कॉमन्स विकि (अंग्रेजी, रूसी, जर्मन आदि कई भाषाओं में)

श्रेणी:लाभ निरपेक्ष संगठन
मिशेल बाचेलेत

अंगूठाकार
**वेरोनिका मिशेल बाचेलेत जेरिया** (जन्म: 29 सितंबर 1951) चिली की सोशलिस्ट पार्टी से जुड़ी एक राजनीतिज्ञ हैं और 11 मार्च 2014 के बाद से चिली की राष्ट्रपति है। उन्होने पूर्व में भी 2006 से 2010 के बीच इस गणराज्य की राष्ट्रपति के रूप में सेवा की हैं। उन्हें चिली गणराज्य की पहली महिला राष्ट्रपति बनाने का सौभाग्य प्राप्त है। 2010 में राष्ट्रपति का पद छोड़ने के बाद उन्होने समानता और महिलाओं के सशक्तिकरण के लिए नव निर्मित "संयुक्त राष्ट्र महिला निकाय" के पहली कार्यकारी निदेशक के रूप में दिसंबर 2013 तक अपनी सेवाएँ दी हैं। प्रतिस्पर्धी चुनावों में दो बार अपने देश की राष्ट्रपति बनाने वाली 1932 के बाद वे पहली महिला है।

बाचेलेत ने अध्ययन के पश्चात सेना में चिकित्सक के रूप में अपनी सेवाएँ दे चुकी हैं। साथ ही अपने देश में स्वास्थ्य मंत्री और रक्षा मंत्री का उत्तरदायित्व निभा चुकी हैं तथा रिकार्डो लागोस की राष्ट्रपति के रूप में सेवा भी कर चुकी हैं। वे तीन बच्चों की माँ हैं और नास्तिक भी।वे देशी भाषा के रूप में स्पेनिश का उपयोग करती हैं, किन्तु अंग्रेजी, जर्मन, पुर्तगाली और फ्रेंच भी धारा प्रवाह बोलती हैं।

## सन्दर्भ

श्रेणी:चिली
श्रेणी:दक्षिण अमेरिका के देश
देहाती पुस्तक भण्डार

**देहाती पुस्तक भण्डार** भारत का एक प्रकाशन गृह है। इसकी स्थापना १९३७ में लाला धोनीमल अग्रवाल ने की थी। 'हंस प्रकाशन' और 'क्रिएटिव पब्लिकेशन्स' इसके सहायक प्रकाशन हैं। देहाती पुस्तक भण्डार तकनीकी, चिकित्सकीय एवं सामान्य जन के लिए उपयोगी अन्य पुस्तकें हिन्दी में प्रकाशित करते हैं। 

## बाहरी कड़ियाँ
*'''देहाती पुस्तक भण्डार''' का जालघर (कृतिदेव फॉण्ट में)

श्रेणी:प्रकाशक
आत्माराम

**डॉ आत्माराम** (१२ अक्टुबर, १९०८ - ६ फ़रवरी १९८३) भारत के एक प्रसिद्ध वैज्ञानिक थे। उनकी स्मृति में केन्द्रीय हिन्दी संस्थान द्वारा 'आत्माराम पुरस्कार' दिया जाता है।
चश्मे के काँच के निर्माण में उनका उल्लेखनीय योगदान था। वे केन्‍द्रीय कांच एवं सिरामिक अनुसन्धान संस्‍थान के निदेशक रहे तथा २१ अगस्त १९६६ को वैज्ञानिक एवं औद्योगिक अनुसंधान परिषद के महानिदेशक का पद संभाला।

## जीवन परिचय
डॉ आत्माराम का जन्म उत्तर प्रदेश के बिजनौर जिले के पिलाना गाँव में हुआ था। आपके पिता लाला भगवानदास एक साधारण पटवारी थे।

### शिक्षा
* बी. एससी., कानपुर
* एम.ससी., इलाहाबाद
* पी.एचडी., इलाहाबाद

## सम्मान और पुरस्कार
* शांति स्वरूप भटनागर पुरस्कार (1959)
* पद्म श्री (1959)

## सन्दर्भ

## इन्हें भी देखें
*आत्माराम पुरस्कार

## बाहरी कड़ियाँ
*भारत में काँच प्रौद्योगिकी के संस्‍थापक डॉ. आत्‍माराम (इण्डिया वाटर पोर्टल)
*डॉ आत्माराम
*Atma Ram
*A Great Indian Scientist- Dr. Atma Ram 

श्रेणी:भारतीय वैज्ञानिक
श्रेणी:१९८३ में निधन
श्रेणी:बिजनौर ज़िले के लोग
ट्रेन टू पाकिस्तान

***ट्रेन टू पाकिस्तान*** या ***पाकिस्तान मेल*** (Train To Pakistan) सुप्रसिद्ध अंग्रेजी उपन्यासकार खुशवंत सिंह का 1956 में अमेरिका के ग्रोव प्रेस अवार्ड से पुरुस्कृत उपन्यास है। यह अगस्त 1947 में भारत विभाजन की त्रासदी पर केन्द्रित है।

‘ट्रेन टू पाकिस्तान’ में पंजाब के एक कल्पित गांव ‘मनु माजरा’ की कहानी कहता है। यह गाँव भारत-पाक सीमा के क़रीब ही स्थित है यहाँ सदियों से मुसलमान और सिख मिल-जुल कर रह रहे हैं।
पर देश के विभाजन के साथ ही स्थितियाँ बदल जाती हैं और लोग एक-दूसरे के ख़ून के प्यासे हो जाते हैं। यह सारा वृत्तांत एक प्रेम कहानी की पृष्ठभूमि में है।

## सन्दर्भ

श्रेणी:खुशवंत सिंह
श्रेणी:भारत के विभाजन पर आधारित साहित्य
जेपीईजी

कंप्यूटिंग की भाषा में, **जेपीईजी** (अंग्रेज़ी में **JPEG**; उच्चारण:जेपेग) डिजिटल चित्रों के संपीड़न के लिए आमतौर पर इस्तेमाल किया जानेवाला एक फ़ाइल फॉर्मेट है। इस फॉर्मेट का उपयोग विशेष रूप से डिजिटल फोटोग्राफी द्वारा उत्पादित छवियों के लिए किया जाता है, जिनका एक्सटेंशन अक्सर **.jpg** होता है। संपीड़न की मात्रा बदली जा सकती है, जिससे की फ़ाइल आकार एवं गुणवत्ता के बीच 	अनुकूल संतुलन बनाया जा सकता है। आम तौर पर इस फॉर्मेट की मदद से छवि की गुणवत्ता में बिना अधिक नुकसान के 10:1 संपीड़न अनुपात प्राप्त किया जा सकता है।

शब्द "जेपीईजी" इस मानक को बनाने वाले समूह जॉइंट फोटोग्राफिक एक्सपर्ट्स ग्रूप का संक्षिप्त नाम है।

श्रेणी:फ़ाइल फॉर्मेट
श्रेणी:कंप्यूटर ग्राफ़िक्स
श्रेणी:ISO मानक
आत्मा राम

**आत्मा राम** १८०० के आरम्भिक दिनों में अफगानिस्तान में एक हिन्दू मंत्री थे। कहा जाता है कि उन्होने भारत और तुरान के बीच व्यापार को बढ़ावा दिया।

## इन्हें भी देखें
*डॉ आत्माराम (वैज्ञानिक)

श्रेणी:अफगानिस्तान का इतिहास
अनुलिपित्र

right|thumb|300px|अनुलिपित्र का सामान्य रूप
**अनुलिपित्र** (stencil duplicator या mimeograph machine) कम मूल्य की प्रिंटिंग प्रेस है। यह कागज पर स्याही को एक स्तेंसिल से होकर बलपूर्वक प्रेषित करके प्रिन्ट करती है।

श्रेणी:प्रिंटिंग यंत्र
भारतीय आमलेट

**भारतीय आमलेट** ऑमलेट का एक प्रकार है जो मुख्यतः भारतीय व्यंजनों में प्रयुक्त होता है। इसमें प्रयुक्त होने वाले अवयव अण्डा, बूटी, टमाटर और मसाले हैं जो अलग-अलग क्षेत्रों में अलग-अलग अनुपात में काम में लिए जाते हैं।

आमलेट पर कर्ष चीज डाली जाती है। आमलेट को कढ़ी के साथ अण्डे, श्रिम्प और/या चिकन को भी मसाले के रूप में मिलाया जाता है जिससे इसका स्वाद बढ़े।
## सन्दर्भ

## बाहरी कड़ियाँ
* द टाइम्स ऑफ़ इण्डिया पर आमलेट बनाने की विधि।
श्रेणी:भारतीय खाना
संजीव कविरत्न

**रासनायके मुडियांसेलगे संजीव बण्डारा कविरत्न** (२० सितम्बर १९६९ &ndash; १६ मार्च २०१४) एक श्रीलंकाई राजनीतिज्ञ थे। वो केन्द्रीय प्रांतीय परिषद और संसद सदस्य थे।

संजीव कविरत्न सांस्कृतिक मामलों के भूतपूर्व मंत्री स्वर्गीय पी॰बी॰ कविरत्न के पुत्र थे। वो पूर्व कृषि मंत्री जे॰पी॰ विजेरत्न बाण्ड के दामाद थे। उन्होंने अपनी शिक्षा आनन्द कॉलेज, कोलम्बो से प्राप्त की। वो केन्द्रीय प्रांतीय परिषद के १९९३ के चुनाव के साथ राजनीति में आये। उन्होंने २००१ के आम चुनावों में सफलता प्राप्त की और मताले जिले के प्रतिनिधि के रूप में संसद में पहुँचे।

## सन्दर्भ

श्रेणी:1969 में जन्मे लोग
श्रेणी:२०१४ में निधन
श्रेणी:श्रीलंकाई राजनीतिज्ञ
सत्यप्रकाश सरस्वती

**डॉ सत्यप्रकाश सरस्वती** (२४ सितम्बर १९०५ - १८ जनवरी १९९५) भारत के रसायनविद्, आध्यात्मिक-धार्मिक चिन्तक, लेखक और वक्ता थे। स्वमी जी आर्य समाज के प्रसिद्ध वैदिक विद्वानों में अग्रणी थे। उन्होने जीवन का अधिकांश भाग इलाहाबाद विश्वविद्यालय में रसायन-विभाग के अध्यक्ष के रूप में बिताया। जीवन के उत्तरार्ध को उन्होने रघुवंशी राजाओं की भांति सामाजिक जागरण, लोकोपकार तथा ग्रन्थ-लेखन में व्यतीत किया।

स्वामी सत्यप्रकाश सरस्वती का व्यक्तित्व अनेक अद्भुत विशिष्टताओं से संपन्न था। उन्हें 'विज्ञान, धर्म और साहित्य की त्रिवेणी' ठीक ही कहा गया है। सभी विशेषताएं एक साथ एक ही व्यक्ति में बहुत कम देखने में आती हैं। स्वामी जी विविध विषयों पर प्रभावी ढंग से सारगर्भित व्याख्यान देने में अपने समय में अद्भुत थे। चारों वेदों के अंग्रेजी भाष्य की रचना उनकी सबसे बड़ी उपलब्धि है।

## परिचय
इनके पिताजी पण्डित गंगाप्रसाद उपाध्याय आर्य समाज के प्रसिद्ध लेखक व विद्वान थे।

वेदपरायण स्वामी सत्यप्रकाश सरस्वती उच्चकोटि के विद्वान् एवं महान चिन्तक थे। वे असीमित रचनात्मक ऊर्जा के धनी थे। वेदों की ज्ञान गरिमा को विदेशी भी समझ लें, अतएव अंग्रेजी में विशदरूप से २६ खण्डों में चारों वेदों का अथक परिश्रम से यथातथ्य प्रस्तुत किया गया अनुवाद स्वामी जी का एक स्थायी संपत्ति की भाँति सर्वोपरि अनुदान है। उन्होने वैदिक वाङ्मय संबन्धी अनेक साहित्यों का सृजन भी किया जिनमें 'शतपथ ब्राह्मण की भूमिका', 'उपनिषदों की व्याख्या', योगभाष्य आदि विशेष पठनीय हैं। विज्ञान संबन्धी अनेक पुस्तकें स्वामी जी ने लिखी हैं जो विश्वविद्यालय के पाठ्यक्रमों में तथा शोधार्थियों के पाथेय बने हुए हैं।

विश्वविद्यालयों में विज्ञान की शिक्षा हेतु ऊँचे स्तर के ग्रन्थ अंग्रेजी में अधिकतर ब्रिटिश विज्ञान विशारदों द्वारा लिखित ही उपलब्ध होते थे। डॉ॰ सत्यप्रकाश, इलाहाबाद विश्वविद्यालय के विज्ञान संकाय में अध्यापक होने के कारण भारतीय विद्यार्थियों की आवश्यकताओं को भली-भाँति अनुभव करते थे। अतः उन्होंने इसे दृष्टि में रखते हुए अंग्रेजी में विज्ञान से संबद्ध कई उपयोगी ग्रन्थ लिखे जो इस दिशा में उत्कृष्ट उदाहरण उपस्थित करते हैं। भारत ने प्राचीन काल में विज्ञान की विविध विधाओं में अन्वेषण कर विस्मयकारी प्रगति प्राप्त की थी। डॉ॰ सत्यप्रकाश ने समर्पित भाव से अथक परिश्रम कर तत्कालीन साहित्य को नवजीवन दे पूर्णरूपेण प्रमाणित कर दिया कि यह देश विज्ञान के क्षेत्र में अन्य देशों की अपेक्षा सर्वाधिक अग्रणी एवं सर्वोपरि है।

विज्ञान' नामक प्रसिद्ध हिन्दी पत्रिका ने दिसम्बर १९९७ का अंक 'डॉ सत्यप्रकाश विशेषांक' के रूप में निकाला था।

## कृतियाँ
* प्राचीन भारत में रसायन का विकास

* ऋग्वेद संहिता (तेरह भागों में)

* वैज्ञानिक परिव्राजक

* प्राचीन भारत के वैज्ञानिक कर्णधार

* आर्यसमाज का मौलिक आधार
* A critical study of philosophy of Swami Dayananda

* Geometry in Ancient India

* वैज्ञानिक विकास की भारतीय परम्परा (१९५४)

### सम्पादन
* सम्मेलन पत्रिका
* विज्ञान (हिन्दी पत्रिका)

## सन्दर्भ

## इन्हें भी देखें
*विज्ञान परिषद् प्रयाग
*विज्ञान (हिन्दी पत्रिका)
*हिंदू रसायन का इतिहास  -- आचार्य प्रफुल्ल चन्द्र राय का रसशास्त्र के इतिहास सम्बन्धी प्रसिद्ध ग्रन्थ

## बाहरी कड़ियाँ
*प्राचीन भारत के वैज्ञानिक कर्णधार (गूगल पुस्तक ; लेखक स्वामी सत्यप्रकाश सरस्वती)
*प्राचीन भारत में रसायन का विकास
* वैज्ञानिक विकास की भारतीय परम्परा (डॉ सत्यप्रकाश)
*अथर्व वेद, प्रथम काण्ड

श्रेणी:आर्य समाज
श्रेणी:हिन्दीसेवी
श्रेणी:भारतीय वैज्ञानिक
श्रेणी:1905 में जन्मे लोग
श्रेणी:१९९५ में निधन
श्रेणी:इलाहाबाद विश्वविद्यालय के पूर्व छात्र